Най-голям брейк (снукър)
В снукъра брейкът представлява общия брой точки, които даден играч успява да отбележи при едно свое излизане на масата. Постигането на големи точкови брейкове често се използва като важен критерий за определяне нивото на играчите. Постигането на сенчъри брейкове (брейкове от повече от 100 точки) се смята за основна мярка за цялостното ниво на играчите.

Най-големият брейк в снукъра, в който не се включват възможни фаулове, а само отбелязаните от играча точки при вкарване на топките в последователност червена-цветна, е 147 (15 червени, 15 черни и след това 6-те цвята на масата). В снукъра 147 точки се смята за максимален брейк. Рекордът за най-много брейкове от 147 точки на официални състезания по снукър е притежание на Рони О'Съливан, които е направил по 15 такива. Рони О'Съливан държи и рекорда за най-много максимални брейкове в мачове, предавани по телевизията – 8 брейка. Рекордът за най-много постигнати максимални брейкове в рамките на един сезон е притежание на Адриян Гънел, който е направил 4 максимални брейка по време на тренировъчния си сезон в Телфорд през 2003 г.

Въпреки това, ако единият играч направи фаул, докато и 15-те червени са все още на масата и същевременно постави снукър за своя съперник, то другият играч може да избере да играе за вкарване на някоя от цветните топки като свободна топка (free ball). Тогава цветната топка, която играчът номинира придобива стойност 1 точка за съответния удар и след вкарването ѝ тя се връща отново на масата. При правилно отбелязване на свободната топка играчът има право да комбинира с някоя цветна на масата (със съответната точкова стойност на топката). По този начин максималният възможен брейк става 155 точки и може да бъде постигнат при вкарване на 16 червени топки (1 от тях е цветна със стойност 1), 16 черни и 6-те цвята на масата. Брейкът от 155 точки може да бъде постигнат при обявяване на черната за свободна топка и комбиниране отново с черна.

Записани са по-малко от 3 потвърдени брейка по-големи от 147 точки. Брейк от 149 точки е направен от Тони Драго през 1998 г. и именно този брейк е записан в Книгата на Гинес, като най-големия постиган някога. В този мач Тони Драго получава право на свободна топка и номинира кафявата. След това той отново комбинира с кафява и вкарва 13 червени топки с 13 черни, а след това червена и розова и червена и синя, както и 6-те останали на масата цветни топки. През октомври 2004 г. по време на квалификациите за Британското първенство Джейми Бърнет прави брейк от 148 точки в мача си срещу Лео Фернандез. По този начин той става първият играч в историята, постигнал брейк, по-голям от 147 точки в професионален мач.

Уоли Уест обявява, че е направил брейк от 151 точки на финала на клубно състезание през 1976 г. Джейми Коуп съобщава, че е направил брейк от 155 точки по време на тренировки през 2005 г.

Трите най-бързи брейка от 147 точки са постигнати от Рони О'Съливан:

 през 1997 за 5 минути 20 секунди
 през 2003 за 6 минути 30 секунди
 през 2001 за 6 минути 36 секунди

Джеймс Уатана разчиства масата и отбелязва 147 точки за 7 минути и 9 секунди през 1992 г.

Играчите правили повече от два максимални брейка са:

Таблицата отдолу представлява непълен списък на максималните брейкове от 147 точки, направени в рамките на състезание.

Снукър